3. ΕΓΚΥΚΛΙΟΣ ΙΚΑ Αριθ. 18 της 18 Ιαν. 1952 Επί της εφαρμογής των διατάξεων της παρ. 10 του άρθρ. 31 του Α.Ν. 1846/51. Εξ αφορμής υποβληθέντος ημίν υπό τινός Υπ./τος μας ερωτήματος περί του εάν δύναται να εκληφθή ως αυτοτελής αναγγελία της ανάγκης δια σανατοριακήν περίθαλψιν ησφαλισμένου η γινομένη τοιαύτη εκ δευτέρου, μολονότι είχε προηγηθεί ομοία αναγγελία εις χρόνον, καθ’ ον δεν εδικαιούτο ο ασθενής να τύχη της παροχής ταύτης λόγω μη πληρώσεως των νομίμων χρονικών προϋποθέσεων γνωρίζομεν εις υμάς τα κάτωθι: Εφ’ όσον κατά τον χρόνον της νέας αναγγελίας της ανάγκης σανατοριακής περιθάλψεως συντρέχουν αι υπό του άρθρ. 31 παρ. 10 του νόμου καθιερούμεναι προϋποθέσεις ήτοι: α)βεβαιούται η ύπαρξις της ανάγκης σανατοριακής περιθάλψεως του ησφαλισμένου και β)έχουσι πραγματοποιηθή παρ’ αυτού 350 ημέραι εργασίας κατά τα τέσσαρα προηγούμενα της αναγγελίας ημερολογιακά έτη, είναι αναμφίβολον, ότι υφίσταται αξίωσις του ασθενούς δια την λήψιν της περί ης πρόκειται παροχής και αντίστοιχος υποχρέωσις του Ιδρύματος προς πραγματοποίησιν ταύτης. Το γεγονός, ότι, ενδεχομένως, η κατά τ’ ανωτέρω ανάγκη σανατοριακής περιθάλψεως είχεν αναγγελθή ήδη εις χρόνον προγενέστερον της νέας αναγγελίας η αντίστοιχος όμως παροχή δεν είχε πραγματοποιηθεί τότε λόγω της κατά τον χρόνον της πρώτης αναγγελίας ελλείψεως των νομίμων χρονικών προϋποθέσεων δεν δύναται, κατά τας γενικάς ασφαλιστικά αρχάς, ν’ αποτελέση κώλυμα δια την αποδοχήν της αξιώσεως του ησφαλισμένου, η οποία άλλως τε καθίσταται δυνατόν να ικανοποιηθή από του χρονικού εκείνου σημείου (εν προκειμένω της νέας αναγγελίας), καθ’ ο συμπίπτουσιν η ύπαρξις της ανάγκης σανατοριακής περιθάλψεως του ασθενούς και η πλήρωσις των νομίμων χρονικών προϋποθέσεων δια την από ασφαλιστικής πλευράς κάλυψιν της ανάγκης ταύτης. Σελ. 259 Περίθαλψη φυματικών ασφαλισμένων 15Β.Ε.η.2-3 